《瑞麦歌》
宋代·吴泳

爰采麦矣岷之阳，麦秀蕲兮登我场。岐岐而生自天产，两两而并维星祥。

我行其野逢酂长，酂长忻然持穗往。自言此穗实秀时，六稻俱垂惟麦仰。

晋之四穟唐六岐，虽有其物无其时。我君圣武绥万邦，我侯骏德为藩维。

君臣尧舜禹，十风五日雨。干戈偃息将兆和，拍手齐唱崆峒歌。

作者简介：吴泳（约公元1224年前后在世），字叔永，潼川人。生卒年均不详，约宋宁宗嘉定末前后在世。嘉定元年（公元1209年）第进士。累迁著作郎，兼直舍人院。应诏上书，颇切时要。累迁吏部侍郎兼直学士院，上疏言谨政体、正道揆、厉臣节、综军务四事。后进宝章阁学士，知温州，以言罢。泳著有鹤林集四十卷，《四库总目》行于世。